CELEX: 62013CN0523
Language: et
Date: 2013-10-03 00:00:00
Title: Kohtuasi C-523/13: Eelotsusetaotlus, mille on esitanud Bundessozialgericht (Saksamaa) 3. oktoobril 2013 — Walter Larcher versus Deutsche Rentenversicherung Bayern Süd

25.1.2014   
            
            
               ET
            
            
               Euroopa Liidu Teataja
            
            
               C 24/2
            
         Eelotsusetaotlus, mille on esitanud Bundessozialgericht (Saksamaa) 3. oktoobril 2013 — Walter Larcher versus Deutsche Rentenversicherung Bayern Süd
   (Kohtuasi C-523/13)
   2014/C 24/02
   Kohtumenetluse keel: saksa
   
      Eelotsusetaotluse esitanud kohus
   
   Bundessozialgericht
   
      Põhikohtuasja pooled
   
   
      Kaebaja ja kassatsioonkaebuse esitaja: Walter Larcher
   
      Vastustaja ja vastustaja kassatsioonimenetluses: Deutsche Rentenversicherung Bayern Süd
   
      Eelotsuse küsimused
   
   
               1.
            
            
               Kas EÜ artikli 39 lõikes 2 (nüüd ELTL artikli 45 lõige 2) ja määruse (EMÜ) nr 1408/71 (1) artikli 3 lõikes 1 sätestatud võrdse kohtlemise põhimõttega on vastuolus siseriiklik õigusnorm, mille kohaselt eeldab vanaduspensioni saamine pärast pensionieelsel perioodil osalise tööajaga töötamist, et pensionieelsel perioodil osalise tööajaga töötamine on toimunud kõnealuse liikmesriigi, mitte aga teise liikmesriigi õigusnormide alusel?
            
         
               2.
            
            
               Kui esimesele küsimusele tuleb vastata jaatavalt, siis milliseid nõudeid esitab EÜ artikli 39 lõikes 2 (nüüd ELTL artikli 45 lõige 2) ja määruse (EMÜ) nr 1408/71 artikli 3 lõikes 1 sätestatud võrdse kohtlemise põhimõte sellele, mil moel tuleb samaväärseks lugeda teise liikmesriigi õigusnormide alusel pensionieelsel perioodil osalise tööajaga töötamine kui siseriiklike õigusnormide alusel vanaduspensioni saamise tingimus:
               
                           a)
                        
                        
                           Kas pensionieelsel perioodil osalise tööajaga töötamise tingimusi tuleb võrdlevalt analüüsida?
                        
                     
                           b)
                        
                        
                           Kui eelmisele küsimusele tuleb vastata jaatavalt, siis kas piisab sellest, kui pensionieelsel perioodil osalise tööajaga töötamine on oma funktsiooni ja struktuuri poolest mõlemas liikmeriigis põhimõtteliselt sama?
                        
                     
                           c)
                        
                        
                           Või peavad pensionieelsel perioodil osalise tööajaga töötamise tingimused olema mõlemas liikmesriigis identsed?
                        
                     
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).